**6. razred: GOSPODINJSTVO – *pouk na daljavo***

Sreda, 27. 5. 2020 Zaporedna ura: 14., 15./49., 50.

Hrana, ki jo pripravimo, nam veliko bolj tekne, če je tudi lepo postrežena in servirana. Zelo pomembno je tudi, da se ob uživanju hrane lepo obnašamo (o tem drugič).

Danes se boš učil, kako pripravimo pogrinjek.

Nova snov: **Priprava pogrinjka**

* V učbeniku poišči naslov **Kako pripravim pogrinjek?** in si preberi ter dobro oglej vse slike.
* Na spletnem naslovu si oglej najenostavnejšo pripravo pogrinjka.

 <https://www.osams.si/2020/03/18/priprava-pogrinjka/>

* V zvezek, čez pol strani, nariši osnovno postavitev krožnikov, pribora, prtička in kozarca (za eno osebo). Pod sliko zapiši:

VILICE – na levi

NOŽ – na desni, z rezilom obrnjenim proti krožniku

ŽLICA – na desni

MALA ŽLICA ALI VILICE ZA SLADICO – na vrhu krožnika

KOZAREC – na desni

SOLATA – na levi

* V zvezek nariši sliki pravilno odloženega pribora med hranjenjem in po hranjenju (imaš sliko v učbeniku).
* Na spodnji povezavi si oglej še eno postavitev pogrinjka.
* <https://www.youtube.com/watch?v=-_H0vYlGeRk> (standardni pogrinjek)
* Lahko se poigraš tudi z zlaganjem prtičkov. Tu je nekaj idej, še veliko pa jih najdeš na spletu.
* [https://www.youtube.com/watch?v=pCkxDdEc–o](https://www.youtube.com/watch?v=pCkxDdEc--o) ( zlaganje prtičkov)
* <https://www.youtube.com/watch?v=KuU9V2GLJCo&list=PLEY4pU9FgOeJx6gsIj-UG-t29zV0u0GUw>( zlaganje prtičkov)
* <https://www.youtube.com/watch?v=hHfoDhecV9Q&list=PLEY4pU9FgOeJx6gsIj-UG-t29zV0u0GUw&index=7> (zlaganje prtičkov)
* Sedaj, ko že dobro obvladaš postavitev pogrinjka, ga pripravi (za kosilo, za vse člane družine.) Najboljše, da to storiš v nedeljo, ko boste vsi zbrani doma.Bodi pozoren na postavitev pribora, prtička, kozarca, desertne žličke...
* Po kosilu mizo pospravi, počisti, posodo zloži v pomivalni stroj oz. jo ročno pomij.

Prepričana sem, da bodo starši veseli tvoje pomoči in tvojega novega znanja.

**Vesela bi bila, če mi pošlješ kakšno fotografijo tvojega dela.**